b'\n_START_ARTICLE_\nCatalunya Informaci\xc3\xb3\n_START_SECTION_\nHist\xc3\xb2ria\n_START_PARAGRAPH_\nCatalunya Informaci\xc3\xb3 va comen\xc3\xa7ar les emissions regulars a les 9 del mat\xc3\xad de l\'11 de setembre del 1992. Va ser l\'emissora pionera a tot l\'Estat en el format anomenat "tot not\xc3\xadcies", que suposa l\'emissi\xc3\xb3 d\'informaci\xc3\xb3 les 24 hores del dia. Els precedents m\xc3\xa9s recents de creaci\xc3\xb3 d\'emissores d\'aquesta mena eren France Info de Radio France a Europa i Bloomberg als Estats Units._NEWLINE_La primera veu que s\'hi va sentir va ser la del periodista Mart\xc3\xad Farrero. Els locutors de Catalunya Informaci\xc3\xb3 no nom\xc3\xa9s posen les not\xc3\xadcies en antena sin\xc3\xb3 que tamb\xc3\xa9, des de la seva fundaci\xc3\xb3, s\'encarreguen ells mateixos de la realitzaci\xc3\xb3 t\xc3\xa8cnica._NEWLINE_Els primers anys de funcionament, llegir i tenir cura de la part t\xc3\xa8cnica va suposar haver de gravar en els anomenats "cartutxos" (cintes magn\xc3\xa8tiques autom\xc3\xa0tiques) m\xc3\xbasiques, cr\xc3\xb2niques i talls de veu. L\'abril de l\'any 1994, Catalunya Informaci\xc3\xb3 adopta un sistema d\'\xc3\xa0udio digital pioner a tot l\'Estat, que emmagatzema tot el so que s\'ha d\'emetre dins d\'una xarxa inform\xc3\xa0tica i posa punt final a l\'era anal\xc3\xb2gica.\n_START_SECTION_\nPremis i reconeixements\n_START_PARAGRAPH_\nEl novembre de 2002 l\'emissora Catalunya Informaci\xc3\xb3 va ser reconeguda amb un premi Ondas al millor programa de r\xc3\xa0dio local per la seva agilitat, sobrietat i capacitat de s\xc3\xadntesi i com a emissora pionera en el format de 24 hores de not\xc3\xadcies.\n_START_SECTION_\nFreq\xc3\xbc\xc3\xa8ncies\n_START_PARAGRAPH_\nVegeu Com escoltar Catalunya Informaci\xc3\xb3.'